MS+natur+miljø+og+teknikk+prosjekt

__ Natur, miljø og teknikk __
"Barna får innsikt i natur og miljøvern" (årsplan 15/16) " Barna tar miljøansvar" (årsplan 15/16)
 * __Hovedmål for perioden__**:

__**Delmål for prosjektet:**__ " Begynnende forståelse for dyr og vekster sin betydning for matproduksjon" (KD11:45) "Erfarer hvordan teknikk kan brukes i lek og hverdagslivet" (KD11:45) "Opplever naturen og undrer seg over naturens mangfoldighet" (KD11:45).

__**Vi har:**__

1. Åpnet sukkererter og plantet ertene i jorda. 2. Plantet upoppet popcorn i jord 3. Sådd gulerot 4. Satt poteter 5. Sådd redikker 6. Lagt avocadostein på vann 7. Satt vårløkrøtter i vann


 * I uke 23** plantet vi alle grønnsakene ut i kasser og bedd. Barna fikk arbeidet med hendene sine, vannet og stelt. Barna viser gode omsorgsevner og forståelse for det som spirer. Vi har også oppdaget at redikkene er på god vei til å bli ferdige! Vi skal smake på det kommende uke. Det blir stor stas for store og små! Vårløken har vi allerede kuttet en gang og gitt til kokken på kjøkkenet. Alle barna turte tilogmed å smake! Potetplanten vokser og vokser.... Vi er veldig spente på om det faktisk kommer noen poteter med tiden, da har vi lovet å lage hjemmelaget potetgull. Barna fikk store øyne og trodde nesten ikke på oss - potetgull i barnehagen?! Vi ønsker å vise barna hvor maten kommer fra, hvor mye tid, stell og omsorg som trengs for å få maten på bordet. Kanskje dette bidrar til mindre forbruk og en mer bærekraftig tankegang i kommende generasjon?


 * I uke 22** brukte vi mye tid på å følge med på plantene og passer på å vanne og gi stell hver eneste dag. Barna viser stor interesse. Hvor mye har potetplanten vokst nå? Har det kommet noen redikker under jorda? Hvorfor vokser vårløken helt av seg selv? Sammen med barna undrer vi oss og setter spørsmålstegn ved fenomener i naturen. Denne uken har vi gitt opp avocadosteinen. Den råtnet. Vi søkte på google og fant ut at vi hadde gjort det feil. Flere av barna syns det var "dumt" og ønsket å prøve på nytt. Så dette skal vi gjøre:)


 * I uke 20-21** ser vi at maien vokser og vokser. Noen av barna mener vi kan se den vokse hvis vi ser veldig nøye. Vi har også oppdaget at det ligger en liten vanndråpe helt i enden av bladet, hvis man ser veldig nære. Et av barna tok frem forstørrelsesglass for å se - det var spennende. Drikker planten vann på ordentlig? Nå ser vi også at potetplanten har begynt å spire og gro. Hvis man løfter opp boksen ser man røttene godt igjennom den gjennomsiktige plasten. I samling ville alle se på røttene. Flere av barna banken lett på boksen for å se om det skjedde noe. Andre ville lukte.

Bilde 1: Mais Bilde 2: Sukkererter og redikker Bilde 3: Vårløk



Bilde 4: Poteter Bilde 5: Gulerot